TORRO skala

TORRO skala služi za ocjenu jačine tornada i pijavica. Prikladnija je od Fujitine skale za tip izgradnje i naseljenost u Evropi.

Izradio ju je Terence Meaden, testirana je 1972. - 1975. godine, a u upotrebu je ušla 1975. godine.

 Uporedba sa Beaufortovom skalom 

Jačina po TORRO skali T0 odgovara jačini 8 na Beaufortovoj skali, a daljnje pretvaranje se može izvršiti po formulama:

 B = 2 (T + 4)

i obrnuto:

 T = (B/2 - 4)

 Beaufortova skala  8  10  12  14  16  18  20  22  24  26  28  30 TORRO skala  0  1  2  3  4  5  6  7  8  9  10  11

 TORRO skala 
Jačina (intenzitet)Naziv tornadaBrzinaOpis štete m/s  km/h T0  slabi  17-24  61-86  Razbacani sitni predmeti i smeće spiralno se podižu s tla, grane se lome, na poljima se može vidjeti putanja tornada. T1  blagi  25-32  87-115  Vrtni namještaj i lagani predmeti se prevrću i mogu biti nošeni zrakom. Drvene ograde se prevrću. Na stablima lomovi, manja oštećenja na crijepovima, olucima i lakim građevinama. T2  umjereni  33-41  116-148  Automobili i prikolice mogu se pomaknuti, krovovi garaža odnešeni vjetromm puno šteta na stablima, krovovima i dimnjacima, manja stabla iščupana iz tla. T3  jaki  42-51  149-184  Brojni automobili i prikolice prevrnuti, garaže uništene, na krovovima kuća vidljive krovne grede, automobili u vožnji pogurnuti s ceste, nekoliko većih stabala oboreno ili ičupano iz tla.  T4  žestoki  52-61  185-220  Velike štete na vozilima i prikolicama, neke šupe i štaglji nošeni zrakom na znatne udaljenosti, čitavi krovovi kuća odneseni, brojna stabla prevrnuta ili iščupana. T5  snažni  62-72  221-259  Automobili podignuti uvis, ozbiljnije štete na zgradama, no zidovi ostaju neoštećeni, najslabije stare zgrade se urušavaju. T6  umjereno razorni  73-83  260-299  Teška vozila podignuta u zrak, čvrste kuće ostaju bez cijelih krovova, a katkad i bez zida, pojedine zgrade se ruše. T7  jako razorni  84-95  300-342  Velike štete na masivnim građevinama, lokomotive se prevrću, skladišta od željeznih greda dijelom se urušavaju. T8  teško razorni  96-107  343-385  Posvuda urušavanje zgrada čiji dijelovi su daleko razbacani, automobili nošeni zrakom na veće udaljenosti, većina zgrada od opeke i kamena nepopravljivo uništena. T9  snažno razorni  108-120  386-432  Mnoge zgrade od armiranog betona teško oštećene, lokomotive i vlakovi podignuti u zrak i odneseni na veliku udaljenost, sva stabla i stupovi iščupani.  T10  super  121-134  433-482  Čitave montažne zgrade i manje zgrade podignute u zrak i nošene na neku udaljenost. Zgrade iz armiranog betona mogu biti uništene. T11  neopisivo razorni  >134  >482  Pustošeća razaranja na velikim površinama, prevladavaju totalne štete na masivnim zgradama.
 Vanjski linkovi 
 https://web.archive.org/web/20051109225809/http://www.torro.org.uk/TORRO/severeweather/tscale.php
Kategorija:Meteorologija